Το **Διεθνές Κέντρο Διαθρησκευτικού και Διαπολιτισμικού Διαλόγου Βασιλιάς Αμπντουλάχ Μπιν Αμπντούλ Αζίζ**, το οποίο είναι παγκοσμίως γνωστό με τη συντομογραφία του, **KAICIID**, είναι ένας διακυβερνητικός οργανισμός που έχει στόχο την προώθηση του διαθρησκευτικού διαλόγου για την πρόληψη και την επίλυση συγκρούσεων. Το KAICIID εγκαινιάστηκε το 2012 από το Βασίλειο της Σαουδικής Αραβίας, τη Δημοκρατία της Αυστρίας και Βασίλειο της Ισπανίας, μετά από πρωτοβουλία του Βασιλιά Αμπντουλάχ της Σαουδικής Αραβίας.     Η Αγία Έδρα της Καθολικής Εκκλησίας στη Ρώμη είναι επίσης ιδρυτικός παρατηρητής.  Το KAICIID προκάλεσε ανησυχίες σε σχέση με το ιστορικό των ανθρωπίνων δικαιωμάτων στο κράτος της Σαουδικής Αραβίας αλλά και το περιοριστικό εγχώριο θρησκευτικό περιβάλλον.

Αποστολή και στόχοι
-------------------

Ο διεθνής οργανισμός KAICIID, εδρεύει στη Βιέννη της Αυστρίας και εστιάζει στη διευκόλυνση του διαπολιτισμικού και διαθρησκευτικού διαλόγου. Αποστολή του φορέα είναι η προώθηση της ειρήνης, της ανεκτικότητας και της κατανόησης ανάμεσα σε ανθρώπουν που προέρχονται από διαφορετικές θρησκείες και διαφορετικούς πολιτισμούς. Το έργο του KAICIID περιλαμβάνει τη χρήση διαλόγου για την υποστήριξη της οικοδόμησης της ειρήνης καθώς και προσπάθειες για την ενίσχυση της κοινωνικής συνοχής σε περιοχές που σημειώνονται συγκρούσεις. 

Κατά βάση, το KAICIID επιδιώκει την προώθηση των ανθρωπίνων δικαιωμάτων, της δικαιοσύνης, της ειρήνης και της συμφιλίωσης, καθώς και τον περιορισμό της κατάχρησης της θρησκείας ως μέσο για να δικαιολογήσει την καταπίεση, τη βία και τις συγκρούσεις. Προωθεί, επίσης, τη διατήρηση και ιερότητα των ιερών τόπων, καθώς και τον σεβασμό των θρησκευτικών συμβόλων, ενώ εστιάζει και σε θέματα που αφορούν την αξιοπρέπεια της ανθρώπινης ζωής και τη θρησκευτική παιδεία.

Κατευθυντήριες αρχές
--------------------

Το ιδρυτικό έγγραφο του KAICIID αναφέρεται σε αρχές οι οποίες κατοχυρώνονται στην Οικουμενική Διακήρυξη για τα Ανθρώπινα Δικαιώματα, και ειδικότερα στο «δικαίωμα στην ελευθερία σκέψης, συνείδησης και θρησκείας» - με έμφαση στα «ανθρώπινα δικαιώματα και τις θεμελιώδεις ελευθερίες για όλους χωρίς διάκριση ως προς τη φυλή, το φύλο, τη γλώσσα ή τη θρησκεία».

Ιστορικό
--------

Στις 13 Οκτωβρίου του 2011 υπεγράφη η συμφωνία για την ίδρυση του KAICIID στη Βιέννη από τις κυβερνήσεις της Αυστρίας, της Ισπανίας και της Σαουδικής Αραβίας.    Το κέντρο εγκαινιάστηκε στις 27 Νοεμβρίου 2012 στη Βιέννη, σε μια τελετή στην οποία παρευρέθηκαν εκπρόσωποι των μεγάλων θρησκειών του κόσμου. Ο Γενικός Γραμματέας του ΟΗΕ Μπαν Κι-μουν μίλησε στα εγκαίνια και χαιρέτισε την πρωτοβουλία.  Ωστόσο, για την τελετή των εγκαινίων διαμαρτυρήθηκε το Κόμμα των Πρασίνων της Αυστρίας, καθώς και μια σειρά από αυστριακές ΜΚΟ που εξέφρασσαν ανησυχίες για το ιστορικό της Σαουδικής Αραβίας στον τομέα των ανθρωπίνων δικαιωμάτων και φόβους ότι το KAICIID στην πραγματικότητα η Σαουδική Αραβία, θα καταχραστεί την ηγετική της θέση ως ιδρυτικό μέλος και επικεφαλής χρηματοδότης για τη διάδοση του ουαχαμπισμού στην Ευρώπη. 

Το Βατικανό υπερασπίστηκε τον οργανισμό ως διεθνή πρωτοβουλία, αναφέροντας ότι «η πολυμορφία και ο πλουραλισμός του σημερινού κόσμου απαιτούν πολλαπλασιασμό τόσο των ευκαιριών όσο και των φορέων ανάπτυξης του ενεργού και προληπτικού ρόλου της Εκκλησίας», ενώ υποσχέθηκε «να φέρει στο φως τυχόν ανησυχίες για τον αποτελεσματικό σεβασμό των θεμελιωδών δικαιωμάτων των χριστιανών που ζουν σε χώρες με μουσουλμανική πλειοψηφία, προκειμένου να προωθήσει πραγματική και ολοκληρωμένη θρησκευτική ελευθερία». 

Οι διαμαρτυρίες ανθρωπιστικών οργανώσεων και το ψήφισμα που πέρασε από το κοινοβούλιο της Αυστρίας και ζητούσε από την κυβέρνηση να απομακρύνει το KAICIID από τη Βιέννη, οδήγησε τον οργανισμό στην απόφαση να μεταφέρει την έδρα του το 2021 στη Λισαβόνα της Πορτογαλίας.

Δράσεις
-------

Το έργο του KAICIID επικεντρώνεται στη διευκόλυνση του διαπολιτισμικού και διαθρησκευτικού διαλόγου.

### Συνέδρια

Τον Νοέμβριο του 2014, το KAICIID φιλοξένησε ένα συνέδριο στη Βιέννη με τη συμμετοχή μουσουλμάνων, χριστιανών και εβραίων θρησκευτικών ηγετών από όλη τη Μέση Ανατολή και τον κόσμο για να κάνουν διάλογο με σεβασμό στην ανοχή και την ποικιλομορφία καταγγέλλοντας τη βία στο όνομα της θρησκείας. 

### Πρόγραμμα υποτροφιών

Το πρόγραμμα KAICIID Fellows είναι ένα ετήσιο πρόγραμμα για την εκπαίδευση και την ανάπτυξη δεξιοτήτων για θρησκευτικούς επιστήμονες και καθηγητές. Το πρόγραμμα εκπαιδεύει τους υποτρόφους στον διάλογο, τη διαμεσολάβηση και την οικοδόμηση της ειρήνης, ώστε να μπορούν να μεταδώσουν αυτές τις δεξιότητες στους μαθητές τους. 

### Χάρτης ειρήνης

Ο χάρτης ειρήνης του KAICIID δείχνει το φάσμα των διαθρησκευτικών δράσεων που διεκπεραιώνονται από διεθνείς οργανισμούς σε όλο τον κόσμο σε μια κεντρική διαδικτυακή τοποθεσία.

Διοίκηση
--------

Η Αυστρία, η Σαουδική Αραβία και η Ισπανία αποτελούν το Συμβούλιο των Μερών, το οποίο επιβλέπει το έργο του Κέντρου. Η Αγία Έδρα είναι ο Ιδρυτικός Παρατηρητής. Το Διοικητικό Συμβούλιο του κέντρου περιλαμβάνει εκπροσώπους από πέντε θρησκείες του κόσμου: Ιουδαϊσμό, Χριστιανισμό, Ισλάμ, Ινδουισμό και Βουδισμό. Τα μέλη του Διοικητικού Συμβουλίου είναι τα εξής:

* Kezevino Aram
* Hamad Al-Majed
* Miguel Ángel Ayuso Guixot
* Emmanuel Adamakis (Μητροπολίτης Γέρων Χαλκηδόνος Εμμανουήλ)
* Richard J. Sudworth
* Allahshukur Pashazadeh
* Kosho Niwano
* David Rosen
* Mohammad Sammak

Γενικός Γραμματέας του KAICIID είναι από τον Οκτώβριο του 2022 ο Dr. Zuhair Alharthi.

Παραπομπές
----------

1. ↑  «King Abdullah interfaith dialogue center opens in Vienna». *Arab News*. Ανακτήθηκε στις 15 Μαρτίου 2014.
2. ↑  «Saudi intercultural centre to be opened in Vienna». *Al Shorfa*. Ανακτήθηκε στις 29 Αυγούστου 2012.
3. ↑  «Secretary-General discusses regional developments with King of Saudi Arabia». *United Nations News*. Ανακτήθηκε στις 29 Αυγούστου 2012.
4. ↑  «Kingdom calls for trust, dialogue». *Arab News*. Ανακτήθηκε στις 29 Αυγούστου 2012.
5. ↑  Governance | KAICIID
6. ↑  «Saudi King's Religious Tolerance Center Faces Fresh Scrutiny». *CNS News*. Ανακτήθηκε στις 30 Ιουνίου 2016.
7. ↑  «KAICIID, United Nations Development Programme (UNDP) Cooperation to Promote Social Cohesion in Arab Region». *UNDP*. Αρχειοθετήθηκε από το πρωτότυπο στις 17 Ιουλίου 2018. Ανακτήθηκε στις 30 Ιουνίου 2016.
8. ↑  «Saudi King Abdullah's Interfaith Center in Vienna to Unify the World's Religions?». *The Christian Post*. Ανακτήθηκε στις 29 Αυγούστου 2012.
9. ↑  «Saudi-Backed Religious Tolerance Center Founded». *Fox News*. 13 October 2011.. Ανακτήθηκε στις 29 August 2012.
10. ↑  «Speech of Vice Chancellor and Foreign Minister Michael Spindelegger in the King Abdullah Center». Federal Ministry for European and International Affairs. Αρχειοθετήθηκε από το πρωτότυπο στις 30 Ιουλίου 2012. Ανακτήθηκε στις 29 Αυγούστου 2012.
11. ↑  «Spindelegger: "Great opportunity for interreligious dialogue"». Austrian Foreign Ministry. Αρχειοθετήθηκε από το πρωτότυπο στις 8 Οκτωβρίου 2013. Ανακτήθηκε στις 29 Αυγούστου 2012.
12. ↑  Jahn, George (13 October 2011). «Saudi-backed religious tolerance center opens». *Huffington Post*.. Ανακτήθηκε στις 30 August 2012.
13. ↑  «U.N. chief says crises show need for interfaith amity». *Reuters*.. Ανακτήθηκε στις 30 June 2016.
14. ↑  Abdullah-Zentrum: Anzeige und Proteste zur Eröffnung (in German) *Die Presse* 26 November 2012
15. ↑  Holy See Press Office (21 November 2012). *Dichiarazione del Direttore della Sala Stampa della Santa Sede, P. Federico Lombardi, S.I. sull'Inaugurazione del KAICIID a Vienna (26 NOVEMBRE 2012), 23.11.2012*. Δελτίο τύπου.
16. ↑  «KAICIID quits Vienna, unable to shake off negative Saudi image». *Religion News Service*.
17. ↑  «In bid to stop teen execution, Austria moves to shut Saudi-founded faith center». *cnn.com*.
18. ↑  «A Saudi Interfaith Cultural Center Is Leaving Vienna — But For All the Wrong Reasons».
19. ↑  «Muslim, Christian, Jewish Leaders Unite to Condemn Jihadi Violence». *Voice of America*. Ανακτήθηκε στις 30 Ιουνίου 2016.
20. ↑  «KAICIID International Fellows Programme focus on interreligious dialogue». *Global Notes*. Ανακτήθηκε στις 30 Ιουνίου 2016.
21. ↑  «KAICIID Peace Map: Visualizing global peace activities with data collected by-hand». *Data Driven Journalism*. Ανακτήθηκε στις 30 Ιουνίου 2016.
22. ↑  «Governance». *KAICIID* (στα Αγγλικά). Ανακτήθηκε στις 18 Ιουνίου 2023.
23. ↑  «Secretariat». *KAICIID* (στα Αγγλικά). Ανακτήθηκε στις 18 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος του KAICIID
* Εικόνες του KAICIID από την Google
* Ειδήσεις για το[*νεκρός σύνδεσμος*] KAICIID